November 5, 2013 - Menings - 4 comments
Verontskuldiging…Dit is 'n verskynsel wat oor die jare heen sinoniem geraak het met ons volk.
Verontskuldiging is soms werklik regverdigbaar, en ander kere maar net nog een van die simptome van 'n gekrokte samelewing.
Wanneer jy iemand vra of hy in '92 ja of nee gestem het, is die antwoord baie selde ja. Dit laat mens nogal wonder wie dan nou eintlik ja gestem het. Hulle het skynbaar soos mis voor die son verdwyn.
Dan kry jy die siele wat sedert '94 die party gesteun het wat kwansuis homself beywer het vir 'n volkstaat. Noudat dit duidelik word dat daardie lokaas nie meer genoeg is om mense om die bos te lei nie, soek die party nuwe foefies waarmee mense mislei kan word.
Om 'n ondersteuner van hierdie party in die hande te kry, is byna net so moeilik as om hulle huidige roete te vereenselwig met die volkstaat-gedagte.
Niemand het nog ooit verkeerde keuses gemaak nie, of so wil hierdie "niemand" ons laat glo. Daar is nie meer ja-stemmers nie, en daar is ook nie meer Azanië-stemmers wat hulleself beywer vir 'n volkstaat nie. Al hierdie dinge kom effens vreemd voor.
Neelsie kan met trots verklaar dat hy nog nooit deelgeneem het aan enige verkiesings wat deur die Onafhanklike Verkiesingskommissie bewimpel word nie. Hy het wel deelgeneem aan die Volksraadverkiesingskommissie se verkiesing op 24 September 2011.
Voorsorg is altyd beter as nasorg. Met dit in gedagte wil ek noem dat 'n wegblystem nie 'n stem vir die ANC is nie. 'n Wegblystem het ook nie tot gevolg dat jy nie mag kla omdat jy nie stem nie. Regdenkendes het ons nie in hierdie situasie gedompel nie, dus is dit ook nie ons plig om die ANC te stuit in sy poging om 'n tweederde meerderheid te kry nie.
Ek skryf nie bogenoemde om stemmers daarvan te oortuig dat hulle nie moet stem nie. Dit sou neerkom op 'n vermorsing van goeie tyd. Ek skryf bloot hieroor om aan die stemmers te wys dat daar talle volksgenote daarbuite is wat nie volgende jaar gaan stem nie.
As jy dus van voorneme was om dalk te gaan stem omdat jy dink dat jy die enigste wegblystemmer sou wees indien jy nie gaan stem nie, dink weer. Daar is talle goeie opregte volksgenote wat ook nie deelneem aan hierdie bose sirkus nie.
Joffre Papenfus November 5, 2013 at 4:44 pm
Dat dit seker nie baat om deelnemers aan die NSA politiek van hulle tydmors te probeer oortuig nie, is waar.
Maar ons moet welliswaar die werklikhede probeer oordra:
Die ANC doen wat hy wil, soos stoomroller-wetgewing keer op keer bewys.
Maar solank daar opsetlik naiewes deelneem aan die ANC-sirkus, word die skynbeeld van veelparty demokrasie geskep.
Daarbenewens is dit doodgewoon misdadig vir sg opposisie politici om geld uit die belastingkoffers te neem wanneer hulle niks bereik behalwe die skynbeeld nie!
Edmund November 5, 2013 at 8:27 pm
Die groot probleem met parlement demokrasie is dat niemand weet wat het wie gestem nie en veroorsaak dat niemand verantwoordelikheid hoef te dra nie. Hulle sal vir jou vertel van jou reg om anoniem jou stem te maak. Hoekom moet ons ons oortuigings weg steek behalwe as daar n verskuilde agenda is. Die parlement sit wette deur, later sien hulle die nagevolge is groot mislukking vir almal. Wie dra verantwoordelikheid? Niemand. Anonomous majority? What majority? Eish, I dont know, maybe those ones who made some money.
DuP du Plessis November 6, 2013 at 9:58 am
Ek stem saam met al die bg. sienings, maar ek wil graag byvoeg dat Partypolitiek en nooit weer toegelaat mag word om in ons Volkspolitiek volk in te meng nie. Sodra die verdeeldheid wat partypolitiek meebring, eers in 'n volk posgevat het, kos dit eers so 'n bloedige rewolusie soos waarin ons tans vasgevang is, om 'n volk se oë te laat oopgaan daarvoor. Gelukkig is die ou geslag (soos ekself), wat so vasgevang was in die wurggreep van "die Party", besig om nou uit te sterf en plek te maak vir 'n nuwe geslag, wat tans die resultate van partypolitieke verdeeldheid beleef.
Byna al die verkose Volksraadslede het hulle destyds voor die VVK se verkiesing uitgespreek teen partypolitiek, daaroor hoop ek dat hulle hulself sal beywer om politieke partye enige vastrapplek in die Volksraad te ontsê.
Neelsie, vir destyds se Ja-stemmers, moet mens maar jammer voel, hopelik sal hul gewetens met hul gal werk.
Les Nell November 6, 2013 at 3:14 pm
Ek moet ook saamstem met almal hierbo se skrywes, ongelukig was ek blind in die verlede en het vir die FV+ gestem maar glo my ek stem nooit weer vir n politieke party nie.